જો તમારી પાસે સ્માર્ટફોન હોય તો તમે વોટ્સએપનો ઉપયોગ કરતા જ હશો. વોટ્સએપ એક એવી ઇન્સ્ટન્ટ મેસેજિંગ એપ છે કે તેનાથી લોકો એસએમએસ કરવાની આદત જ ભૂલી ગયા છે. વોટ્સએપમાં ઇન્ટરનેટ ડેટા વપરાય, પણ દરેકે દરેક મેસેજે ફોનકંપનીનું બિલ ચઢતું ન હોવાથી આપણને એ મફત જ લાગે. ઉપરાંત, વોટ્સએપ જેવી એપમાં ઇમેજની આપલે કરવાની સગવડ પણ ખરી અને સ્વજનો, પરિચિતોનાં ગ્રૂપ બનાવીને સૌ સાથે એક સાથે ચેટ કરવાની મજા જુદી જ છે.